CELEX: 62019TN0370
Language: hu
Date: 2019-06-19 00:00:00
Title: T-370/19. sz. ügy: 2019. június 19-én benyújtott kereset — Spanyolország kontra Bizottság

5.8.2019   
            
            
               HU
            
            
               Az Európai Unió Hivatalos Lapja
            
            
               C 263/67
            
         
      2019. június 19-én benyújtott kereset — Spanyolország kontra Bizottság
      (T-370/19. sz. ügy)
      (2019/C 263/72)
      Az eljárás nyelve: spanyol
      
         Felek
      
      
         Felperes: Spanyol Királyság (képviselő: García-Valdecasas Dorrego meghatalmazott)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság 2019. március 18-i határozatát.
               
            
                  —
               
               
                  az alperes intézményt kötelezze a költségek viselésére.
               
            
         Jogalapok és fontosabb érvek
      
      A jelen keresetet a Koszovó nemzeti szabályozó hatóságának az Európai Elektronikus Hírközlési Szabályozók Testületében való részvételéről szóló, 2019. március 18-i bizottsági határozattal (1) szemben terjesztették elő.
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az Európai Elektronikus Hírközlési Szabályozók Testületének (BEREC) és a BEREC Működését Segítő Ügynökségnek (BEREC Hivatal) a létrehozásáról, az (EU) 2015/2120 rendelet módosításáról, valamint az 1211/2009/EK rendelet hatályon kívül helyezéséről szóló, 2018. december 11-i (EU) 2018/1971 európai parlamenti és a tanácsi rendelet (2) 35. cikkének megsértésén alapul, mivel ez a cikk csak azt teszi lehetővé, hogy a szabályozói tanács, a munkacsoportok és az igazgatótanács nyitott legyen a harmadik országok szabályozó hatóságainak részvétele előtt.
               
            
                  2.
               
               
                  A második jogalap az (EU) 2018/1971 rendelet 35. cikkének megsértésén alapul, mivel a Koszovó nemzeti szabályozó hatóságának BEREC-beli részvételére vonatkozó megállapodás nem létezik.
               
            
                  3.
               
               
                  A harmadik jogalap az (EU) 2018/1971 rendelet 35. cikkének megsértésén alapul, mivel az Európai Bizottság eltért a harmadik országok szabályozó hatóságainak BEREC-beli részvétele céljából meghatározott eljárástól. Mindez azt eredményezte továbbá, hogy bármilyen jogi alap nélküli jogi aktus került elfogadásra, amely kötelezettségeket hozott létre harmadik országok számára anélkül, hogy a Bizottság rendelkezett volna az ehhez szükséges sajátos hatáskörrel.
               
            
         (1)  HL 2019. C 115., 26. o.
      
         (2)  HL 2018. L 321., 1. o.